OpenLLM-France/wikimedia huggingface dataset:
# Lighthouse Point

Lighthouse Point és una població dels Estats Units a l'estat de Florida. Segons el cens de l'1 de juliol de 2006 tenia 11.282 habitants.

## Demografia

Segons el cens del 2000, Lighthouse Point tenia 10.767 habitants, 5.165 habitatges, i 3.078 famílies. La densitat de població era de 1.815,4 habitants/km².
Dels 5.165 habitatges en un 19,5% hi vivien nens de menys de 18 anys, en un 50,7% hi vivien parelles casades, en un 6% dones solteres, i en un 40,4% no eren unitats familiars. En el 33,6% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,65.
Per edats la població es repartia de la següent manera: un 16,2% tenia menys de 18 anys, un 3,4% entre 18 i 24, un 27,1% entre 25 i 44, un 30,1% de 45 a 60 i un 23,2% 65 anys o més.
L'edat mediana era de 47 anys. Per cada 100 dones de 18 o més anys hi havia 89,4 homes.
La renda mediana per habitatge era de 53.038 $ i la renda mediana per família de 72.418 $. Els homes tenien una renda mediana de 51.897 $ mentre que les dones 32.929 $. La renda per capita de la població era de 40.839 $. Entorn del 2,6% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lighthouse Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Lighthouse Point». American Fact Finder. Oficina del Cens dels Estats Units, 12-01-2010.
# Serra Cortina

La serra Cortina és una alineació muntanyosa situada a la comarca de la Marina Baixa, de 529 metres d'altitud. Està situada entre els termes de Finestrat i Benidorm, a la partida de la Cortina. Als peus de la serra Cortina es troba el parc temàtic Terra Mítica.

## Referències

* ↑ «Mapa geológico de España. Benidorm.» (en castellà). Instituto geológico y minero de España. Arxivat de l'original el 2015-02-16. [Consulta: 16 febrer 2015].
* ↑ Coromines, Joan. Onomasticon Cataloniae. Barcelona: Curial Edicions Catalanes, 1989, p. 445.
* ↑ «Diez años al pie de la sierra Cortina» (en castellà). [Consulta: 16 febrer 2015].
# Vittorio Gregotti

Vittorio Gregotti (Novara, 10 d'agost de 1927 - Milà, 15 de març de 2020) va ser un arquitecte italià.
Es diploma en arquitectura a Milà el 1950. Comença la seva carrera d'arquitecte col·laborant en la històrica revista Casabella, dirigida per Ernest Nathan Rogers, que posteriorment va dirigir entre 1982 i 1996.
El 1974 estableix el seu despatx professional Gregotti Associati International, que des de llavors ha realitzat importants projectes en més de 20 països. A Catalunya va participar en la remodelació de l'Estadi Olímpic Lluís Companys i el disseny general de l'Anella Olímpica de Montjuïc per als Jocs Olímpics de 1992 que va estar a càrrec dels arquitectes Frederic Correa-Alfons Milà-Joan Margarit-Carles Buxadé, i va ser nomenat president honorari de l'associació Arquites. La seva visió moderna de l'arquitectura i la seva àmplia trajectòria professional, han tingut molta influència en l'arquitectura italiana.
Va morir el 2020 a causa de la pandèmia de COVID-19

## Referències

* ↑ «Vittorio Gregotti». Gran Enciclopèdia Catalana. Barcelona: Grup Enciclopèdia Catalana.
* 1 2 «S'ha mort a causa del coronavirus 2019 Vittorio Gregotti, arquitecte de l'Anella Olímpica de Montjuïc». VilaWeb, 15-03-2020 [Consulta: 15 març 2020].
# Robert Hanf

Robert Hanf, conegut artisitcament com a Bob Hanf (Amsterdam, 25 de novembre de 1894 – Auschwitz, 30 de setembre de 1944), fou un músic neerlandès.
Robert Hanf era fill de Joseph Hanf i Laura Romberg, que havia fugit d'Alemanya. Era conegut com Bob. El seu pare era amic de Breitner, que va descobrir que Robert Hanf tenia talent per dibuixar. Va estudiar química i arquitectura a Delft. Les seves pintures i dibuixos eren expressionistes. Robert Hanf també era un conegut violinista. Louis Zimmermann va ser el seu professor de violí. Durant diversos anys va ser el primer mestre de concerts de lorquestra Concertgebouw. Robert Hanf no era casat. Va viure a Amsterdam.
Com a membre de la resistència, va ajudar les persones amagades i va falsificar targetes d'identificació. El 24 d'abril de 1944 va ser capturat a Amsterdam i empresonat a la casa de detenció dels Weteringschans. Des d'allà va ser deportat de Westerbork a través de l'Euterpestraat.
Robert Hanf era membre del club d'artistes De Kring.
El 2007 es va publicar un llibre sobre la seva vida i obra: W. van der Beek et al., Bob Hanf, 1895-1944: veelzijdig kunstenaar (Zwolle 2007)

## Obres

* String Quartet in C major
* String Quartet
* String Quartet No. 2
* String Quartet No. 3 in D major
* String Quartet No. 1
* Kleine suite (for 2 violins)
* Violin Sonata No. 1
* Violin Sonata No. 2
* Violin Sonata No. 3
* Kleine suite (for violin and piano)
* String Sextet in e minor
* Piano Trio.

## Bibliografia

* P. Micheels e.a., Wat bleef was hun muziek (Den Haag 2007) 22-23; J. van Adrichem (et al.), Rebel, mijn hart: kunstenaars 1940-1945 (Zwolle 1995) 131;
* R. Fuks-Mansfeld (red.), Joden in Nederland in de twintigste eeuw. Een biografisch woordenboek (Utrecht 2007) 124-125;
* T. van Helmond, Bob Hanf 1894-1944 (Amsterdam 1982)

## Referències

* ↑ https://www.joodsmonument.nl/en/page/31653/robert-hanf
* 1 2 3 4 NIOD, Erelijst Verzet en Koopvaardij, base de dades feta per J.W. de Leeuw, Nieuw Israëlietisch Weekblad, 21 de novembre de 2003
* ↑ A. Hendriks, In intieme kring. De 85 roemruchte jaren van kunstenaarssocieteit De Kring onthuld (Amsterdam 2007)
# José María Álvarez de Eulate Peñaranda

José María Álvarez de Eulate Peñaranda (Hontoria del Pinar, província de Burgos, 28 de febrer de 1933) és un economista i polític espanyol. Doctor en Ciències Econòmiques i Empresarials. Ha estat professor de Política Econòmica i Història del Pensament Econòmic en la UNED i a la Universitat Antonio de Nebrija, i de política econòmica a la Facultat de Ciències Econòmiques i Empresarials a la Universitat Complutense.
Membre de nombre de l'Acadèmia de la Hispanitat i Cavaller de la Legió d'Honor de París. A França, Álvarez de Eulate va exercir el càrrec de professor de la Universitat de París. També ha estat cap del Servei de Relacions Interministerials del Ministeri d'Hisenda.
Membre d'Alianza Popular, fou escollit senador d'aquest partit per la província de Burgos a les eleccions generals espanyoles de 1982. El 1984 va defensar la permanència del ferrocarril Santander-Mediterrani. Fou elegit diputat a les eleccions al Parlament Europeu de 1987 i fou membre de la comissió de Política Regional i d'Ordenació del Territori del Parlament Europeu.
Ha publicat bon nombre de treballs sobre història econòmica i història militar, singularment sobre la Guerra del Francès (1808-1814), des que va residir a França.

## Obres

* Psicologia de la actividad comercial (1966)
* Economía internacional de los países socialistas (1976)
* Historia económica del condado de Castilla (1994)
* Hontoria del Pinar y sus aldeas: historia, economía y tradiciones (2002)
* Aspectos económicos de la globalización (2004)
* Las guerrillas en la región de Pinares Burgos-Soria durante la Guerra de la Independencia (2007)
* "La Guerra de la Independencia en la Región de Pinares Burgos-Soria: El combate de Quintanar de la Sierra de 7 de abril" (La Voz de Pinares, nº 31) (2008)
* Organización económica y militar en el condado de Castilla (2008)

## Enllaços externs

* Fitxa del Senat
* Fitxa del Parlament europeu
«Obra de José María Álvarez de Eulate Peñaranda» a Dialnet.
# GNOME Games

GnomeGames és el paquet de jocs de l'escriptori GNOME.
Conté els següents jocs:
* Aisleriot: Conjunt de més de 80 jocs de cartes solitaris.
* GNOME Mahjongg: El tradicional joc xinès per a un sol jugador.
* glChess: Un joc d'escacs amb suport 2D i 3D,
* Mines: Versió del joc Pescamines.
* GnomeSudoku: Versió del joc Sudoku.
* Nibbles: Variant del joc de la serp. Hi poden jugar fins a quatre persones
* Cinc o més: S'han de moure boles d'un tauler per aconseguir alinear-les i que desapareguin.
* Robots: Joc de lògica on has d'aconseguir escapar dels robots.
* Quatre en ratlla: El joc de col·locar peces d'un mateix color i aconseguir col·locar-ne quatre d'alineades.
* Same Gnome: Consisteix a eliminar boles del mateix color.
* Gnometris: Versió del famós trencaclosques Tetris.
* Tali: Antic joc romà, una variant del pòker amb daus.
* Iagno: Versió per a l'escriptori GNOME del clàssic joc Reversi.
* Tetravex: Trencacloques on has de posar els quadrats tenint en compte els números que contenen.
* Klotski: Trencaclosques de peces lliscants.
* Blackjack: Versió del clàssic joc de cartes Blackjack

## Imatges

* Pescamines del GNOME
* GNOMEtris
* Tetravex
* Quatre en ratlla
* Blackjack
* Cinc o més
* GSudoku
* Mahjongg
* Same
* AisleRiot
* Robots
* Escacs
* Nibbles
* Klotski
* Iagno
* Tali

## Referències

* ↑ Ubuntu Linux Bible: Featuring Ubuntu 10.04 LTS By Wiley & Sons John Wiley & Sons, William von Hagen, p. 618-640, a Google Books
* ↑ Web oficial

## Enllaços externs

* GNOME Games - Lloc web oficial
# Lasionycteris noctivagans

Lasionycteris noctivagans és una espècie de ratpenat de la família dels vespertiliònids. Viu a les Bermudes, Mèxic, els Estats Units i el Canadà. El seu hàbitat natural són els boscos de fusta dura situats a prop d'estanys i rierols. No hi ha cap amenaça significativa per a la supervivència d'aquesta espècie, tot i que es creu que en el futur podria estar afectada per la desforestació.

## Referències

* ↑ Arroyo-Cabrales, J.; Miller, B.; Reid, F.; Cuarón, A. D.; de Grammont, P. C. Lasionycteris noctivagans. UICN 2008. Llista Vermella d'espècies amenaçades de la UICN, edició 2008, consultada el 23 agost 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Shambala

* No s'ha de confondre amb Shambhala.
El shambala o shambaa és una llengua bantu de Tanzània. El shambala, també kishambala, (ki)sambaa, (ki)shambaa, és parlada pels shambaa a les Muntanyes Usambara als districtes de Lushoto i Muheza, a la regió de Tanga, al nord de Tanzània. Hi ha certes variant dialectals entre la llengua parlada a l'àrea al voltant de Lushoto i les àrees al voltant de Mlalo i Mtae, possiblement també entre els shambaa de les Muntanyes Usambara Occidentals i les Muntanyes Usambara Orientals.

## Enllaços externs

* Shambaa Information (anglès)
# WhoSampled

WhoSampled és una pàgina web i una base de dades d'informació sobre música samplejada, versions i remixos.
La web fou creada el 2008 a Londres per Nadav Poraz, com a eina que permet identificar els samples i versions de cançons. El 2012 i 2014 varen sortir les versions per iPhone i Android, respectivament. La base de dades de la web és generada pels usuaris i revisada per moderadors abans de penjar-se a la xarxa.
El 2015 el lloc va afegir secció per pel·lícules i clips televisius. L'any següent, es va associar amb Spotify i va introduir un joc inspirat en els sis graus de separació que rastreja relacions entre artistes, productors i les seves cançons. L'octubre de 2017, WhoSampled es va associar amb KPM i Ableton per organitzar el tercer concurs "Samplethon" als estudis Point Blank de Londres.

## Referències

* ↑ Dredge, Stuart «With 1 million users, WhoSampled brings its music DNA exploration to Android» (en anglès). The Guardian, 23-09-2014. ISSN: 0261-3077.
* ↑ Solomon, Kate. «Get to the chopper! WhoSampled adds movie and TV sample clips» (en anglès). TechRadar, 15-05-2015. [Consulta: 3 desembre 2019].
* ↑ «WhoSampled taps Spotify to show you who covered, remixed, or sampled your favorite songs» (en anglès). VentureBeat, 08-02-2016. [Consulta: 3 desembre 2019].
* ↑ «Six Degrees of Music Separation game» (en anglès). Genius.com. [Consulta: 3 desembre 2019].
* ↑ «Whosampled presents "samplethon" competition at Point Blank London with KMP and Ableton» (en anglès). Djmag.com, 05-10-2017. [Consulta: 3 desembre 2019].
* ↑ Malt, Andy. «WhoSampled teams up with Sony/ATV for new Samplethon | Complete Music Update» (en anglès). CompleteMusicUpdate, 03-10-2017. [Consulta: 3 desembre 2019].

## Vegeu també

* Discogs
* Sampleig
* Interpolació (música popular)
# Rodoguna de Pàrtia

Rodoguna (grec antic: Ῥοδογούνη; 171-139/38) va ser una princesa parta i reina de l'Imperi Selèucida a través del seu matrimoni amb Demetri II Nicàtor que visqué durant el segle II aC.

## Matrimoni

El 138 aC Rodoguna es va casar amb el rei selèucida Demetri II (govern 146-139 aC, 129-126 aC). Això ocorregué després que Demetri fos capturat en batalla per Mitridates, el pare de Rodoguna, i casat amb aquesta amb la intenció de, amb els anys, crear vincles i confiança i convertir-lo en aliat un cop el tornés al tron selèucida.
Si bé durant el seu matrimoni, Demetri va ser temporalment un ostatge a la cort del germà de Rodoguna, Fraates II, rebé el tracte i confiança d'un amic o un familiar. Se l'instal·là a Hircània, on sembla que tenia nombroses propietats, cuidava la seva dona i coneixia la llibertat personal. Certament, la seva relació amb Rodoguna semblava prosperar, ja que amb ella se sap que van tenir diversos fills, si bé se'n desconeixen els noms. Presumiblement, a mesura que Demetri va caure en els hàbits d'un "home de família", Fraates va arribar a confiar més en ell. Tot i així, al cap d'uns anys, el 131 aC aconseguí escapar i, abandonant la dona i els fills, tornà a Antioquia.

## Batalla i jurament

Poliè va escriure que Rodoguna, essent informada d'una revolta mentre es preparava per a un bany, va prometre no banyar-se ni raspallar-se els cabells fins que la revolta fos sufocada. Immediatament va entrar a la batalla, cavalcant al cap del seu exèrcit i derrotant als rebels. A partir da'quest moment seria representada als segells dels reis de Pèrsia amb els cabells llargs i desordenats a causa del seu jurament. Aquest incident també s'esmenta en el Tractatus de mulieribus escrit de manera anònima, que aprofundeix més en la història, descrivint-la com representada amb una estàtua daurada que mostra els seus cabells mig trenats, mig sense trenar.

## Anys posteriors

Demetri, el seu marit l'abandonà, presumiblement, l'any 129 aC quan, després de nombrosos intents fallits d'escapar de Pàrtia, va ser enviat de tornada a Antioquia durant la invasió de Pàrtia pel seu germà, Antíoc VII Sidetes. Es desconeix el que va passar amb Rodoguna o els seus fills, però és probable que mantinguessin el seu protagonisme a mesura que es va establir el poder de Pàrtia.

## En la cultura popular

Va inspirar el personatge de de Rodoguna, l'heroïna de l'obra homònima de Pierre Corneille de 1645.

## Referències

* 1 2 «Rhodogune» (en anglès). Enciclopaedia Iranica. [Consulta: 21 desembre 2022].
* ↑ Assar, G.R. Farhad. A Revised Parthian Chronology of the Period 165-91 BC (en anglès). Electrum, 2006, p. 88-112.
* 1 2 3 Greenwalt, William S. «Rhodogune (Fl. 2nd C. BCE)» (en anglès). Enciclopedia.com. [Consulta: 20 desembre 2022].
* 1 2 3 «Rodoguna» (en castellà). Tesauro historia y mitologia. [Consulta: 21 desembre 2022].
* ↑ (8.27)
* ↑ Gera, Deborah Levine. Warrior Women: The Anonymous Tractatus De Mulieribus, p.8
# Trofeu Catalunya Internacional

El Trofeu Catalunya Internacional va ser un trofeu que atorgava la Federació Catalana de Futbol al guanyador d'un partit que enfrontava una selecció internacional amb la selecció catalana de futbol.
El trofeu va ser realitzat per l'escultor Joan Mora; segons l'autor, aquesta obra simbolitza la història del país.

## Historial

| Edició | Any | Data | Campió | Resultat | Subcampió | Seu | Assistència |
| I detalls | 2009 | 22.12.2009 | Catalunya | 4-2 | Argentina | Camp Nou, Barcelona | 53.120 |
| II detalls | 2010 | 28.12.2010 | Catalunya | 4-0 | Hondures | Estadi Lluís Companys, Barcelona | 28.150 |
| III detalls | 2011 | 30.12.2011 | Tunísia | 0-0 | Catalunya | Estadi Lluís Companys, Barcelona | 36.545 |
| IV detalls | 2012 | 02.01.2013 | Nigèria | 1-1 | Catalunya | Cornellà-El Prat, Cornellà | 27.234 |
| V detalls | 2013 | 30.12.2013 | Catalunya | 4-1 | Cap Verd | Estadi Lluís Companys, Barcelona | 20.700 |
| VI detalls | 2016 | 28.12.2016 | Tunísia | 3-3 (4-2) | Catalunya | Estadi Municipal de Montilivi, Girona | 8.311 |

## Palmarès

| Equip | Campionats guanyats |
| Catalunya | 3 (2009, 2010, 2013) |
| Tunísia | 2 (2011, 2016) |
| Nigèria | 1 (2012) |
| Total | 5 |

## Golejadors

* Amb 5 gols: Sergio García
* Amb 4 gols: Bojan Krkic
* Amb 3 gols: Youssef Msakni (Tunísia)
* Amb 2 gols: Sergio González
* Amb 1 gol: Moisés Hurtado, Ferran Corominas, Oriol Riera, Ángel di María (Argentina), Javier Pastore (Argentina), Bright Dike (Nigèria), Djaniny Tavares (Cap Verd).

## Referències

* 1 2 «PRESENTADA LA SAMARRETA DEL ‘TROFEU CATALUNYA INTERNACIONAL'». Federació Catalana de Futbol, 10-12-2009. [Consulta: 24 desembre 2010].
# José Durand Laguna

José Durand Laguna (7 de novembre de 1885 - 1 de febrer de 1965) fou un futbolista argentí

## Selecció del Paraguai

Fou l'entrenador de l'equip paraguaià a la Copa del Món de 1930 així com a la Copa Amèrica de 1921 i 1929.

## Referències

* ↑ Copa América 1921 squads a rsssf
* ↑ Copa América 1929 squads a rsssf
# Francesco Moricotti

Francesco Moricotti Prignano Butillo (Vicopissano, data incerta - Assís, 6 de febrer de 1394) va ser un cardenal italià, Degà del Sagrat Col·legi dels Cardenals i Vice-Canceller Apostòlic.

## Biografia

Nebot del Papa Urbà VI, és documentat per primera vegada com a canonge del capítol de la catedral metropolitana de Pisa el 3 de setembre de 1352, i en un altre document de 8 de febrer de 1355, més tard era el primicerius del capítol.
Triat arquebisbe de Pisa el 16 de maig de 1362, va renunciar-hi quan va ser promogut al cardenalat.
Va ser fet cardenal-presbíter en el consistori de 18 de setembre de 1378, rebent el títol de Sant Eusebi el 24 de novembre. Va ser nomenat governador de la Campagna el 21 d'abril de 1380. Passa per a l'orde dels cardenals-bisbes i rep la Diòcesi suburbicària de Palestrina, el juliol de 1380.
Nomenat degà del Col·legi dels Cardenals, el 1381. Acompanyava el Papa en els seus incomptables viatges. Regent de la Cancelleria Apostòlica, l'agost de 1382, nomenat vice-canceller de la Santa Església Romana el 22 d'octubre de 1385
Va morir el 6 de febrer de 1394, a Assís. Va ser enterrat en la Catedral de Pisa.

## Conclaves

* Conclave de 1389 - va participar com a degà de l'elecció del Papa Bonifaci IX

## Referències

* 1 2 «MORICOTTI, Francesco di ser Puccio di Vico pisano in "Dizionario Biografico"» (en italià). [Consulta: 8 juny 2020].
* 1 2 3 «The Cardinals of the Holy Roman Church - Biographical Dictionary - Consistory of September 18, 1378». [Consulta: 8 juny 2020].
* ↑ «Francesco Cardinal Moricotti Prignani Butillo [Catholic-Hierarchy]». [Consulta: 8 juny 2020].
# Shameless

«Shameless» té aquests significats:
* Shameless (sèrie de televisió de 2004), sèrie britànica de Channel 4
* Shameless (sèrie de televisió de 2011), sèrie estatunidenca de Showtime, basada en la briàtanica
* Shameless (àlbum), àlbum d'estudi del 2001 de Therapy?
# Who's Your Daddy?

"Who's Your Daddy?" és una cançó de Lordi del 2006.

## Llista de cançons

* Who's Your Daddy? (Decapitated Radio Edit)
* Who's Your Daddy? (Neutered Version)
* Devil Is A Loser (Live Version)

## Referències

* ↑ «Lordi - Who's Your Daddy?». [Consulta: 2 juliol 2018].
# Rhytidiadelphus triquetrus

Rhytiadelphus triquetrus és una espècie de molsa de la família de les Hylocomiaceae. Als Països Catalans és força comuna a l'estatge montà i subalpí.

## Característiques

És una molsa robusta que forma gespes extenses, de varis metres quadrats i pot desenvolupar caulidis rogencs que atenyen els 20 o rarament els 30 centímetres de longitud, fet que la converteixen en la molsa pleurocàrpica terrestre més gran d'Europa. Té caulidis irregularment pinnats, amb ramificacions horitzontals o ascendents, atenuades a l'àpex i generalment més llargues que en la resta d'espècies del gènere. Els fil·lidis caulinars fan entre 5 i 6 mil·límetres de llargada, són més grossos que els ramerals i presenten un nervi doble que arriba a 3/4 parts de la làmina. Tenen una base de forma ovato-lanceoada, són gradualment allargats i acaben en àpex agut de marge lleugerament dentat. Les cèl·lules superiors de la làmina són linear-el·lipsoidals i papil·loses, les basals són el·lipsoidals i les alars són curtes i amples de paret prima. Són plantes pleurocàrpiques, dioiques, rarament fèrtils. En estat humit i deshidratat, els fil·lidis estan disposats en totes direccions a diferències de Rhytidiadelphus loreus.

## Hàbitat

Habita boscos i matollars humits esclarissats no exposats al Sol sobre sòls calcaris i húmics d'arreu de l'hemisferi nord tot i que a la regió Mediterrània és menys comuna i es refugia en zones muntanyoses. Als Països Catalans és força comuna a l'estatge montà i subalpí al llarg dels Pirineus, Gironès, Garrotxa, Montseny. Apareix de forma molt rara al massís del Penyagolosa i a Mallorca.

## Galeria d'imatges

* Fil·lidi observat a través d'un microscopi, s'observa el marge denticulat.
* Detall d'un caulidi foliat.
* Detall de l'espòrofit.
* tapís de R. triquetrus en el seu hàbitat natural.

## Referències

* ↑ «Rhytidiadelphus triquetrus (Hedw.) Warnst.». The Plant List. [Consulta: 13 abril 2019].
* 1 2 VVAA. Mosses and liverworts of Britain and Ireland: a field guide. Plymouth: British Bryological Society, 2010, p. 848.
* 1 2 3 Wolkmar Wirth; Ruprecht Düll; Xavier Llimona; Rosa María Ros; Olaf Werner. Guía de campo de los líquenes, musgos y hepáticas. Barcelona: Omega, 2004. ISBN 84-282-1266-X.
* 1 2 Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
# UBV (catàleg estel·lar)

L'acrònim UBV fa referència al catàleg estel·lar a vegades conegut com a Blanco, o també USN o (WPC)(UBV system), aquests darrers acrònims corresponen a un catàleg estel·lar creat per V. M. Blanco, S. Demers, G. G. Douglas i M.P. Fitzgerald, Publicat per l'Observatori Naval dels Estats Units en la seva sèrie segona, nombre 21, 0(1968) és un Catàleg Fotomètric, de les estrelles segons la seva magnitud i color segons els sistemes UBV i UCBV (en anglès: Photoelectric catalogue, magnitudes and colors of stars in the UBV and UCBV systems.)
El Catàleg per Fotometria Fotoelèctrica UBV, o UBV M és el catàleg d'estrelles per brillantor segons el sistema fotomètric UBV, desenvolupat per Johnson. El format de les dades del Catàleg UBV és text pla, després de descomprimir per unzip o gunzip pot ser vist per qualsevol visor de text o pels visors en línia ADC. Arxivat 2008-07-19 a Wayback Machine. Les especificacions per al format de catàleg s'ofereixen als llocs de descàrrega.

## Evolució del Catàleg per Fotometria Fotoelèctrica

La primera edició de 1968 per Blanco, a vegades s'esmenta simplement com a "Catàleg Fotoelèctric" o UBV va ser substituïda per l'edició UBV M de Mermilliod l'any 1987 i ampliada el 1993. Com que el problema de l'extinció atmosfèrica associada amb el sistema fotomètric UBV esdevingué evident, el Catàleg per Fotometria Fotoelèctrica UBV fou desmantellat l'any 2000.

## Referències

* ↑ «title (Result I)». [Consulta: 12 gener 2019].
* ↑ «Astronomía Digital 5». [Consulta: 12 gener 2019].
* ↑ «Simplemente... el Universo: Clasificación Estelar», 18-07-2013. [Consulta: 12 gener 2019].

## Enllaços externs

* SAO, NASA, Title: The Method of Synthetic Photometry Authors: Straizys, V. (anglès)